wannaphong/clean_thaiwikipedia huggingface dataset:
# เคะ
เคะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า け มีที่มาจากตัวเขียนหวัดของมันโยงะนะ 計 และคะตะกะนะเขียนว่า ケ มีที่มาจากส่วนซ้ายของมันโยงะนะ 介 ออกเสียงว่า  เมื่อเติมดะกุเต็งจะออกเสียงว่า  ในพยางค์แรก และแปรเสียงอยู่ระหว่าง  กับ  ในพยางค์อื่น

け เป็นอักษรลำดับที่ 9 อยู่ระหว่าง く (คุ) กับ こ (โคะ) ในการจัดลำดับอักษรปัจจุบัน ส่วนการจัดลำดับแบบอิโระฮะ け เป็นอักษรลำดับที่ 31 อยู่ระหว่าง ま (มะ) กับ ふ (ฟุ)

 รูปแบบ  โรมะจิ  ฮิระงะนะ  คะตะกะนะ  เสียงอ่าน รูปแบบ  โรมะจิ  ฮิระงะนะ  คะตะกะนะ  เสียงอ่าน รูปแบบ  โรมะจิ  ฮิระงะนะ  คะตะกะนะ  เสียงอ่าน ธรรมดา ke  け  ケ  เคะ-เกะ ธรรมดา+ดะกุเต็ง ge  げ  ゲ  เกะ-เงะ ธรรมดา+ฮันดะกุเต็ง (nge)  け゚  ケ゚  เงะ keikē  けい, けぃけえ, げぇけー, け～  ケイ, ケィケエ, ケェケー, ケ～  เค-เก geigē  げい, げぃげえ, げぇげー, げ～  ゲイ, ゲィゲエ, ゲェゲー, ゲ～  เก-เง (ngei)  (ngē)  け゚い, け゚ぃけ゚え, け゚ぇけ゚ー, け゚～  ケ゚イ, ケ゚ィケ゚エ, ケ゚ェケ゚ー, ケ゚～  เง

 อักษรแบบอื่น 
อักษรแบบอื่นของเคะคือคะนะขนาดเล็ก ゖ, ヶ ใช้กำกับตัวเลขหรือคันจิตัวเลขเพื่อแสดงหน่วยนับ อ่านได้หลายอย่างได้แก่ か, が, こ (เสียงแรกสามารถใช้ ゕ, ヵ แทนได้) บางสำเนียงอ่านเป็น け, っけ เมื่ออยู่ท้ายคำ ตัวอย่างเช่น 3ヶ (สามอัน), 4ヶ所 (สี่แห่ง), 5ヶ条 (ห้าบท), 6ヶ月 (หกเดือน) ดูเพิ่มที่ เคะตัวเล็ก

ข้อความภาษาญี่ปุ่นทั่วไปไม่เติมฮันดะกุเต็งบนเคะ แต่อาจนักภาษาศาสตร์อาจเติมฮันดะกุเต็งบนเคะ け゚, ケ゚ เพื่อแสดงเสียง 

 อักขระ  ยูนิโคด  จิส เอกซ์ 0213JIS拡張漢字（JIS X 0213:2004）（全コード表）   ความหมาย け  U+3051  1-4-17  ฮิระงะนะ เคะ げ  U+3052  1-4-18  ฮิระงะนะ เกะ ゖ  U+3096  1-4-86  ฮิระงะนะ เคะ ตัวเล็ก け゚  U+3051 U+309A  1-4-90  ฮิระงะนะ เงะ ケ  U+30B1  1-5-17  คะตะกะนะ เคะ ゲ  U+30B2  1-5-18  คะตะกะนะ เกะ ヶ  U+30F6  1-5-86  คะตะกะนะ เคะ ตัวเล็ก ケ゚  U+30B1 U+309A  1-5-90  คะตะกะนะ เงะ ㋘  U+32D8  1-12-67  คะตะกะนะ เคะ ในวงกลม ｹ  U+FF79  ไม่มี  คะตะกะนะ เคะ ครึ่งความกว้าง

 ลำดับขีด 
 thumb|upright|alt=ลำดับขีดในการเขียน け|ลำดับขีดในการเขียน け thumb|upright|alt=ลำดับขีดในการเขียน ケ|ลำดับขีดในการเขียน ケ

ฮิระงะนะ け มีลำดับขีด 3 ขีดดังนี้
 ขีดเส้นตั้งจากบนลงล่าง โดยโค้งออกซ้ายเล็กน้อย แล้วตวัดขึ้นที่ปลาย
 ขีดเส้นนอนในตำแหน่งกึ่งบน ถัดจากเส้นแรกไปทางขวา
 ขีดเส้นตั้งจากบนลงล่างให้ตัดกับเส้นที่สอง ปลายเส้นโค้งงอไปทางซ้าย

คะตะกะนะ ケ มีลำดับขีด 3 ขีดดังนี้
 ขีดเส้นโค้งลงทางซ้าย จากด้านบนถึงกึ่งกลาง
 ขีดเส้นนอนจากซ้ายไปขวา โดยเริ่มที่กึ่งกลางของเส้นแรก
 ขีดเส้นโค้งลงทางซ้าย โดยเริ่มที่กึ่งกลางของเส้นที่สอง

 คันจิ 
ตัวอย่างคันจิที่อ่านว่าเคะ และขึ้นต้นด้วยเคะ มีดังนี้
# ทวิภาคคลื่น–อนุภาค
ทวิภาคของคลื่น–อนุภาค  เป็นสมมติฐานที่กล่าวว่าอนุภาคทุกชนิดมีคุณสมบัติที่เป็นทั้งคลื่นและอนุภาค และในทางกลับกันคลื่นก็จะมีทั้งคุณสมบัติของคลื่นเองและอนุภาคด้วย แนวคิดนี้เป็นศูนย์กลางของกลศาสตร์ควอนตัม ซึ่งเกิดขึ้นเนื่องจากการที่แนวคิดแบบดั้งเดิมเกี่ยวกับ "อนุภาค" และ "คลื่น" ไม่สามารถใช้อธิบายพฤติกรรมของวัตถุในระดับของควอนตัมได้ การแปลความกลศาสตร์ควอนตัมมาตรฐานอธิบายปฏิทรรศน์นี้ว่าเป็นคุณสมบัติพื้นฐานของเอกภพ ขณะที่การแปลความแบบอื่นๆ อธิบายลักษณะทวิภาคนี้ว่าเป็นผลสืบเนื่องที่เกิดขึ้นมาจากขีดจำกัดต่างๆ อันหลากหลายของผู้สังเกตการณ์เอง ในที่นี้จะมุ่งประเด็นไปที่การอธิบายพฤติกรรมนี้จากมุมมองของการตีความโคเปนเฮเกน (Copenhagen interpretation) ซึ่งนิยมใช้กันอย่างกว้างขวาง โดยถือว่าความเป็นทวิภาคของคลื่น-อนุภาค เป็นรูปแบบหนึ่งของหลักการการเติมเต็ม (complementarity) ว่าปรากฏการณ์หนึ่งๆ สามารถมองได้ทั้งในทางหนึ่งหรืออีกทางหนึ่งก็ได้ แต่จะไม่สามารถมองได้ทั้งสองทางพร้อมๆ กัน

แหล่งข้อมูลอื่น

 E.H. Carlson, Wave–Particle Duality: Light  on Project PHYSNET
# ภูผาหมอก
ภูผาหมอก เป็นสตูดิโออัลบั้มเดี่ยวของปรีชา ชนะภัย หรือ เล็ก คาราบาว นับเป็นอัลบั้มเดี่ยวชุดที่ 3 ของเล็ก ออกจำหน่ายและเผยแพร่ในเดือนตุลาคม พ.ศ. 2535 ในสังกัดดี-เดย์ เอ็นเทอร์เทนเมนท์

โดยอัลบั้มชุดนี้ มีเพลงบรรเลง คือ ภูผาหมอก เป็นเพลงที่ 5 ในเทปหน้าแรก และในเพลง ตัวเปล่า ขับร้องโดย ยืนยง โอภากุล หรือ แอ๊ด คาราบาว และ ร่มนักรัก ขับร้องโดย ลือชัย งามสม หรือ ดุก คาราบาวปรีชา ชนะภัย, เบื้องบนเป็นแผ่นฟ้ากว้าง ISBN 9749499368 (กรุงเทพมหานคร, พ.ศ. 2550)

รายชื่อเพลง

เครดิต
ควบคุมการผลิต: เล็ก ปรีชา ชนะภัย

คำร้อง ทำนอง: เล็ก ปรีชา ชนะภัย

เปียโน ออร์แกน: หมี รัศมี เทพกิจ, ดุก ลือชัย งามสม

เบส: เอ็ดดี้ สุเทพ ปานอำพัน

กลอง: ป๋า ซิกดิส คาน

กีตาร์: เล็ก ปรีชา ชนะภัย

ไวโอลิน-วิโอล่า: สุทิน ศรีณรงค์, ธนเดช มั่งมี, พจน์ ปรีชา

เชลโล่: เทเวศ มิ่งขวัญ

โอโบ: ฉลอง เอี่ยมยี่สุน

เฟรนซ์ ฮอร์น: ชวลิต อารีวณิช

ช่างเสียง: ปุ้ม อรรถพงษ์ อึ้งศิริสวัสดิ์, ตั้น ธนศักดิ์ เทอดเกียรติกุล

มิกซ์ ดาวน์: ปุ้ม อรรถพงษ์ อึ้งศิริสวัสดิ์

บันทึกเสียง: เซ็นเตอร์สเตทปกอัลบั้ม ภูผาหมอก
# บันจูล
บันจูล  เดิมชื่อ แบเทิสต์  เป็นเมืองหลวงของประเทศแกมเบีย บนเกาะเซนต์แมรีบริเวณปากแม่น้ำแกมเบีย การเดินทางจากเกาะสู่แผ่นดินใหญ่ โดยทางรถยนต์และเรือเฟอร์รีทางตอนเหนือ และมีสะพานทางทิศใต้ เป็นเมืองท่า ส่งถั่วลิสงและหนังสัตว์เป็นสินค้าออก

ภูมิอากาศ
# เอนริเก ซิเอร์รา
เอนริเก ซิเอร์รา (29 กรกฎาคม ค.ศ. 1957 — 17 กุมภาพันธ์ ค.ศ. 2012)Enrique Sierra. Biografía En Audiokat.com. Accedido el 14/6/2011. เป็นทั้งนักกีตาร์ นักแต่งเพลง และโปรดิวเซอร์ชาวสเปน เขาเป็นผู้ร่วมก่อตั้งกลุ่มกากาเดลุกซ์ และกลุ่มที่มีชื่อเสียงระดับตำนานอย่างราดิโอฟูตูรา รวมถึงเป็นดาวเด่นของโมบิดามาดริเลญญา และเป็นผู้เขียนร่วมในเพลงที่มีชื่อว่า เอสกูเอลาเดกาลอร์Enrique Sierra, el himno de Escuela de calor en la Movida Madrilena 

เขาเสียชีวิต ณ วันที่ 17 กุมภาพันธ์ ค.ศ. 2012 ที่โรงพยาบาลคลินิกซานการ์โลสในกรุงมาดริด เนื่องด้วยโรคไตMuere Enrique Sierra, exmiembro de Radio Futura El País, 17/2/2012.
# ทีของเสือ
ทีของเสือ สตูดิโออัลบั้มของธนพล อินทฤทธิ์ ในสังกัดอาร์.เอส.โปรโมชั่น ออกจำหน่ายและเผยแพร่ในวันที่ 7 มิถุนายน พ.ศ. 2537 ราคาจำหน่ายตามที่ปรากฏบนปกอัลบั้ม 90 บาท

อัลบั้มชุดนี้นับเป็นอัลบั้มชุดแรกของเสือ ธนพล ในฐานะนักร้องและนักดนตรี หลังจากทำงานเป็นเบื้องหลังมาอย่างยาวนานในฐานะโปรดิวเซอร์, นักแต่งเพลง 

อัลบั้มชุดนี้นอกจากเสือ ธนพล ทำหน้าที่ร้องนำและเล่นกีตาร์แล้วยังมีศิลปินอื่นๆที่มีชื่อเสียงมาร่วมงานอย่างมากมาย โดยมี อนุสาร คุณะดิลก มือเบสจากวงพลอย, สุรัช ทับวัง (เป้ ไฮ-ร็อก) นักร้องนำจากวงไฮ-ร็อก และ สุรพันธ์ จำลองกุล หรือ ต๋อง วงทู มาบันทึกเสียงกีตาร์เบส ส่วนกีตาร์บันทึกเสียงโดยหนู มิเตอร์และ สมโชค เล้าเปี่ยมทอง (มือเบสวงร็อคเคสตร้าและหัวหน้าวงออโต้บาห์น) นอกจากนี้ยังได้ดำรงสิทธิ์ ศรีนาค (มือกลองวงไฮ-ร็อก) และธนิต เชิญพิพัฒธนสกุล (อดีตมือกลองวงเดอะ เบลสส์) มาช่วยบันทึกเสียงกลอง รวมถึงได้ จิตรกร บัวเนียม นักแต่งเพลงชื่อดังมาช่วยเล่นแอคคอเดียน 

เพลงที่ได้รับการโปรโมทเป็นเพลงแรก คือ รักคงยังไม่พอ ซึ่งเป็นเพลงเก่าของ เอาท์ไซเดอร์ ศิลปินร่วมสังกัด มีหลายเพลงที่ได้รับความนิยมตราบมาจนถึงปัจจุบัน อาทิ กระดาษห่อไฟ, ชีวิตหนี้, 18 ฝน เป็นต้น

ซึ่งในกลางปีเดียวกันนั้น จากความสำเร็จของอัลบั้มชุดนี้ ทำให้เสือ ธนพล ได้แสดงใน ช็อต ชาร์จ ช็อก ร็อก คอนเสิร์ต "เสืออำพัน" ร่วมกับ เป้ ไฮ-ร็อก และพิสุทธิ์ ทรัพย์วิจิตร ที่สนามกีฬากองทัพบก ถนนวิภาวดีรังสิต โดยเป็นศิลปินผู้เปิดคอนเสิร์ตในช่วงชั่วโมงแรก

รายชื่อเพลง

เครดิต
โปรดิวเซอร์: ธนพล อินทฤทธิ์
เอ็กเซ็กคิวทีฟ โปรดิวเซอร์: ธนิต เชิญพิพัฒธนสกุล
เอ็นจิเนียร์ส: ยงยุทธ คำยอด
ผู้ช่วยเอ็นจิเนียร์ส, โค-โปรดิวเซอร์: จิตติพล บัวเนียม
มิกซ์: สนอง โสตถิลักษณ์
มาสเตอร์: ณรงค์ ซื่อไพบูลย์
ผู้ช่วยเอ็นจิเนียร์ส: นน.รุ่งสาระทิศ, กิจจา, เสก
บันทึกเสียง: อาร์.เอส.สตูดิโอ
กลอง: ธนิต เชิญพิพัฒธนสกุล, สนอง โสตถิลักษณ์, ดำรงสิทธิ์ ศรีนาค
เบส: สุรพันธ์ จำลองกุล, อนุสาร คุณะดิลก, สุรัช ทับวัง
กีตาร์ 12 สาย,อะคูสติกกีต้าร์: สร่างศัลย์ เรืองศรี, ธนพล อินทฤทธิ์
กีต้าร์ไฟฟ้า: สร่างศัลย์ เรืองศรี, สมโชค เล้าเปี่ยมทอง, ธนพล อินทฤทธิ์
E-bow Guitar: สร่างศัลย์ เรืองศรี
เปียโน: ธนิต เชิญพิพัฒธนสกุล, ธนันต์ เชิญพิพัฒธนสกุล, เรืองยศ พิมพ์ทอง
ฮาร์โมนิก้า: ธนพล อินทฤทธิ์
แอคคอเดียน: จิตรกร บัวเนียม
ไวโอลิน: พจน์ ปรีชา
แทมบูรีน: ธนพล อินทฤทธิ์
คองก้า: ธนิต เชิญพิพัฒธนสกุล
Harmony Vocal: อนุวาท พลางกูร
Harmony Arranger: ธนิต เชิญพิพัฒธนสกุล ปกอัลบั้ม ทีของเสือ
# ไปรยา
ไปรยา 1 กันยายน 2565. (,) เป็นเมืองหลวงและเมืองที่ใหญ่ที่สุดของประเทศกาบูเวร์ดีCape Verde, Statistical Yearbook 2015, Instituto Nacional de Estatística ตั้งอยู่ชายหาดทางใต้ของเกาะซังตียากู มีท่าเรือข้ามฟากและมีสนามบินแห่งชาติ 4 แห่ง เป็นเมืองศูนย์กลางการค้า ส่งออกกาแฟ อ้อย ผลไม้เมืองร้อน มีอุตสาหกรรมการประมง

ภูมิศาสตร์
ภูมิอากาศ
ไปรยามีสภาพภูมิอากาศแบบทะเลทราย (เคิพเพิน: BWh) ที่มีฤดูฝนสั้นและฤดูแล้งนาน โดยในช่วงเดือนสิงหาคมถึงตุลาคมมีหยาดน้ำฟ้าที่ไปรยาน้อยมาก ในเมืองมีฝนตกเฉลี่ยประมาณ  ต่อปี อุณหภูมิในบริเวณอยู่ในระดับอุ่นและคงที่ โดยมีอุณหภูมิสูงเฉลี่ย  และอุณหภูมิต่ำเฉลี่ย 

ประชากร
thumb|โบสถ์ Nossa Senhora da Graça
thumb|right|จัตุรัส Alexandre Alburqueque, ย่าน Plateau
รายงานจากสำนักงานสถิติแห่งชาติ เมืองนี้มีประชากรในเดือนกรกฎาคม ค.ศ. 2017 ประมาณ 159,050 คน ในช่วงกลางคริสต์ศตวรรษที่ 19 มีประชากรในเมืองนี้ประมาณ 1,500 ถึง 2,000

ตอนที่เอ็ดมันด์ รอเบิร์ต เยี่ยมเยือนเมืองนี้ใน ค.ศ. 1832 เขาสังเกตเห็นว่าประชากรผิวดำที่ไปรยามีจำนวนประมาณ "สิบเก้าส่วนยี่สิบ" ของประชากรทั้งหมด 

ความสัมพันธ์กับนานาชาติ
ไปรยาเป็นเมืองพี่น้องกับเมืองดังนี้:

 บอสตัน สหรัฐ
 ฟารู ประเทศโปรตุเกส
 ฟีไกราดาฟอช ประเทศโปรตุเกส
 ฟุงชาล ประเทศโปรตุเกส
 กงดูมาร์ ประเทศโปรตุเกส
 จี่หนาน ประเทศจีน
 ลิสบอน ประเทศโปรตุเกส
 มาเก๊า ประเทศจีน
 ปงตาแดลกาดา ประเทศโปรตุเกส
 พรอวิเดนซ์ สหรัฐ
# ซัวเอี๋ยม
ซัวเอี๋ยม มีชื่อในสำเนียงจีนกลางว่าไช่ เหยี่ยน (เกิดเมื่อ 168 เสียชีวิตเมื่อ 224) ชื่อรองว่า เหวินจี (文姬) เป็นที่รู้จักในชื่อ ไช่ เหวินจี (蔡文姬) เป็นกวีและคีตกวีหญิงชาวจีนซึ่งมีชีวิตอยู่ในปลายสมัยราชวงศ์ฮั่นตะวันออก เป็นธิดาของซัวหยง (蔡邕 ไช่ ยง)

เดิมนางมีชื่อรองว่า เจาจี (昭姫) แต่เปลี่ยนเป็น เหวินจี ในช่วงราชวงศ์จิ้น เพราะอักษร "เจา" พ้องกับชื่อของซือหม่า เจาหรือสุมาเจียว (司馬昭) บิดาของสุมาเอี๋ยน (司馬炎 ซือหม่า เหยียน) ปฐมกษัตริย์ราชวงศ์จิ้น

ในช่วงหนึ่งของชีวิต นางถูกชาวซฺยงหนูจับเป็นเชลย และอยู่กับชนเหล่านั้นจนกระทั่ง ค.ศ. 207 เมื่อโจโฉ (曹操 เฉา เชา) อัครมหาเสนาบดีแห่งราชวงศ์ฮั่นตะวันออก ใช้เงินมหาศาลไถ่นางคืนมาตุภูมิ

ชีวิต

ซัวหยง บิดาของซัวเอี๋ยม เป็นบัณฑิตจากอำเภอยฺหวี่ (圉縣) แห่งแคว้นเฉินหลิว (陳留郡) ปัจจุบันคืออำเภอฉี่ (杞县) แห่งนครไคเฟิง (开封市)

ซัวเอี๋ยม สมรสกับชายชื่อ เว่ย์ จ้งเต้า (衛仲道) ใน ค.ศ. 192 แต่ชายผู้นั้นสิ้นชีวิตไปในไม่ช้าหลังแต่งงาน ยังไม่ทันมีบุตรด้วยกันแม้แต่คนเดียวHans H. Frankel, "Cai Yan and the Poems Attributed to Her". Chinese Literature: Essays, Articles, Reviews, Vol. 5, No. 1/2 (Jul 1983), pp. 133-156

ราว ค.ศ. 194–195 ประเทศจีนมีราชวงศ์ฮั่นตะวันออกปกครอง ชาวซฺยงหนูเข้ารุกราน และจับได้ซัวเอี๋ยมกลับไป ระหว่างเป็นเชลยอยู่นั้น ซัวเอี๋ยมสมรสกับหลิว เป้า (劉豹) ประมุขชาวซฺยงหนู ทั้งคู่มีบุตรชายด้วยกันสองคน

สิบสองปีให้หลัง โจโฉ อัครมหาเสนาบดีฮั่น ใช้เงินจำนวนมากไถ่ซัวเอี๋ยมกลับคืนมาแทนซัวหยงผู้เป็นบิดา ซัวเอี๋ยมจึงได้กลับบ้านเกิดเมืองนอน แต่ให้บุตรชายทั้งสองอยู่ยังแดนซฺยงหนูต่อไป เหตุที่โจโฉไถ่นางกลับมานั้น เพราะต้องการหาคนแซ่ซัวมาไหว้สรวงผีสกุลซัว และนางเป็นคนเดียวในสกุลนี้ที่ยังมีชีวิตอยู่Chang, Saussy and Kwong, p. 22.

เมื่อกลับมาตุภูมิแล้ว ซัวเอี๋ยมสมรสเป็นครั้งที่สาม ครานี้กับชายชื่อตังกี๋ (董祀 ต่ง ซื่อ) เป็นข้าราชการที่เมืองบ้านเกิดของนาง แต่ภายหลังตังกี๋กระทำความผิดฉกรรจ์ ซัวเอี๋ยมจึงขอร้องให้โจโฉช่วยสามี หรือไม่ก็หาสามีใหม่ให้นาง เวลานั้นโจโฉกำลังเลี้ยงโต๊ะ ท่าทีและคำร้องขอของนางทำให้แขกเหรื่อของโจโฉแตกตื่น โจโฉจึงยอมออกคำสั่งอภัยโทษให้ตังกี๋

มรณกรรมของซัวเอี๋ยมไม่มีบันทึกไว้ในประวัติศาสตร์ มีแต่ร้อยกรองสองเรื่องที่นางประพันธ์ขึ้นในบั้นปลายชีวิตเพื่อพรรณนาความระส่ำระสายที่นางต้องเผชิญในช่วงนั้น
# สุนทรพจน์ชปอร์ทพาลัสท์
ชปอร์ทพาลัสท์ (, สุนทรพจน์วังกีฬา) หรือ สุนทรพจน์สงครามเบ็ดเสร็จ เป็นสุนทรพจน์กล่าวโดยโยเซฟ เกิบเบิลส์ รัฐมนตรีโฆษณาการ ที่เบอร์ลินชปอร์ทพาลัสท์ แก่ผู้ชมขนาดใหญ่แต่ถูกคัดเลือกมาอย่างระมัดระวังเมื่อวันที่ 18 กุมภาพันธ์ ค.ศ. 1943 โดยเรียกร้องให้ทำสงครามเบ็ดเสร็จ ขณะที่สถานการณ์ของนาซีเยอรมนีและพันธมิตรฝ่ายอักษะเริ่มตกเป็นรองในสงครามโลกครั้งที่สอง

สุนทรพจน์ครั้งนี้ถูกมองว่าเป็นครั้งที่มีชื่อเสียงที่สุดของโยเซฟ เกิบเบิลส์ สุนทรพจน์ดังกล่าวเป็นการประกาศยอมรับต่อสาธารณะเป็นครั้งแรกของผู้นำนาซีว่าเยอรมนีเผชิญกับภยันตรายร้ายแรง เกิบเบิลส์เคี่ยวเข็ญประชาชนเยอรมันให้ดำเนินสงครามต่อไปแม้จะยาวนานและยากลำบาก เพราะเขายืนยันว่าความอยู่รอดของเยอรมนีและความอยู่รอดของอารยธรรมตะวันตกนั้นกำลังอยู่ในความแย่
 อ้างอิง
# เดเวนเตอร์
เดเวนเตอร์  เป็นเทศบาลและเมืองในจังหวัดโอเฟอไรส์เซิล ตั้งอยู่ฝั่งตะวันออกของแม่น้ำไอส์เซิล โดยมีบางพื้นที่ตั้งอยู่ทางฝั่งตะวันตกเล็กน้อย มีความเป็นไปได้ว่าเมืองก่อตั้งราวปี ค.ศ. 768
# อิโกมะ
อิโกมะ  เป็นนครที่ตั้งอยู่ทางตะวันตกเฉียงเหนือสุดของจังหวัดนาระ ประเทศญี่ปุ่น ก่อตั้งขึ้นในวันที่ 1 พฤศจิกายน ค.ศ. 1971 มีพื้นที่รวม 53.18 ตารางกิโลเมตร ณ วันที่ 1 เมษายน ค.ศ. 2017 นครนี้มีประชากรประมาณ 120,741 คน 49,672 หลังคาเรือน โดยมีความหนาแน่นของประชากรที่ 2,300 คนต่อตารางกิโลเมตร และมีประชากรมากเป็นอันดับสามของจังหวัด นครนี้มีชื่อเสียงจากชาเซ็ง
# จาง ต้าเชียน
จาง ต้าเชียน (; 10 พฤษภาคม ค.ศ. 1899 – 2 เมษายน ค.ศ. 1983) เป็นหนึ่งในศิลปินชาวจีนที่มีชื่อเสียงและโดดเด่นมากที่สุดของศตวรรษที่ยี่สิบ ซึ่งเดิมเป็นที่รู้จักในฐานะจิตรกรอนุรักษนิยม โดยใน ค.ศ. 1960 เขาได้มีชื่อเสียงในฐานะจิตรกรศิลปะอิมเพรสชันนิสม์และศิลปะเอ็กซเพรสชันนิสม์สมัยใหม่ จางได้รับการยกย่องเป็นปรมาจารย์ที่มีพรสวรรค์มากที่สุดแห่งศตวรรษที่ยี่สิบ

 ประวัติ 
จางเกิดในครอบครัวของศิลปินในเมืองเน่ย์เจียง มณฑลเสฉวน ประเทศจีน เขาได้ศึกษาเทคนิคการย้อมสีสิ่งทอในเกียวโต ประเทศญี่ปุ่น แล้วกลับไปสร้างความสำเร็จจากอาชีพการขายภาพวาดของเขาในเซี่ยงไฮ้

ชาวจีนมุสลิมโดยทั่วไป และผู้ว่าราชการของมณฑลชิงไห่ชื่อหม่า ปู้ฟาง ได้ส่งจางไปยังคุมบัมเพื่อแสวงหาความช่วยเหลือและคัดลอกงานพุทธศิลป์ของเมืองดันหวง

จากการสนับสนุนอย่างแข็งขันของพรรคก๊กมินตั๋ง เขาได้เดินทางออกจากประเทศจีนใน ค.ศ. 1948 และได้ย้ายไปยังโมจีดาสกรูซีส ประเทศบราซิล และหลังจากนั้นได้ย้ายสู่เมืองคาร์เมล รัฐแคลิฟอร์เนีย ก่อนที่จะไปปักหลักที่กรุงไทเป ประเทศไต้หวันในท้ายที่สุด

การพบกันครั้งหนึ่งระหว่างจาง กับปีกัสโซ่ ที่เมืองอองทีป ใน ค.ศ. 1953 ได้รับการมองว่าเป็นการประชุมขั้นสุดยอดระหว่างปรมาจารย์ผู้มีผลงานโดดเด่นแห่งศิลปะตะวันออกและตะวันตก โดยชายทั้งสองได้ทำการแลกเปลี่ยนภาพวาดในการพบกันครั้งนี้อีกด้วย
# แย็ลกาวา
แย็ลกาวา (, ; ,) เป็นเมืองในประเทศลัตเวีย ตั้งอยู่ห่างจากกรุงรีกาไปทางทิศตะวันตกเฉียงใต้ราว 41 กิโลเมตร มีประชากร 55,336 คน ตั้งอยู่บนที่ราบอุดมสมบูรณ์ อยู่เหนือระดับน้ำทะเลปานกลาง 3.5 เมตร บนฝั่งแม่น้ำลีเยลูเป ผลิตผ้าลินิน น้ำตาลและผลิตภัณฑ์อาหารต่าง ๆ

เมืองนี้ก่อตั้งเมื่อ ค.ศ. 1265–1266 โดยกลุ่มอัศวินทิวทอนิก ตกอยู่ใต้การปกครองของรัสเซียใน ค.ศ. 1795 เป็นที่ตั้งกองกำลังของพรรคบอลเชวิกในเดือนตุลาคม ค.ศ. 1919 แต่กองทหารของลัตเวียและลิทัวเนียขับออกจากเมือง ในระหว่าง ค.ศ. 1941–1944 ช่วงสงครามโลกครั้งที่สอง กองทัพเยอรมันเข้ายึดครองเมืองนี้

 ชื่อ 
ก่อน ค.ศ. 1917 เมืองนี้มีชื่ออย่างเป็นทางการว่า มีเทา (Mitau) เชื่อว่าคำว่า "แย็ลกาวา" มีที่มาจากศัพท์ภาษาลิโวเนียว่า jālgab แปลว่า "เมืองบนแม่น้ำ" ต้นกำเนิดชื่อเมือง Mitau ในภาษาเยอรมัน  ยังไม่เป็นที่กระจ่าง แต่มีผู้เสนอว่ามาจากศัพท์ภาษาลัตเวียว่า mīt หรือ mainīt หมายถึง "แลกเปลี่ยน" หรือ "ค้า" จึงมีความหมายว่า "สถานที่ทำการค้า"

เมืองพี่น้อง
แย็ลกาวาเป็นเมืองพี่น้องในเมืองดังนี้:

 ปาร์นู ประเทศเอสโตเนีย (1957)
 เช็วเลย์ ประเทศลิทัวเนีย (1960)
 Vejle ประเทศเดนมาร์ก (1992)
 เบียวิสตอก ประเทศโปแลนด์ (1994)
 Xinying (ไถหนาน) ประเทศไต้หวัน (2000)
 อัลกาโม, ประเทศอิตาลี (2002)
 บารานาวีชือ ประเทศเบลารุส (2003)
 Hällefors ประเทศสวีเดน (2004)
 Nacka ประเทศสวีเดน (2004)
 รุแอย์-มาลแมซง ประเทศฝรั่งเศส (2006)
 มากาดัน ประเทศรัสเซีย (2006)
 อีวานอ-ฟรันกิวสก์ ประเทศยูเครน (2007)
 นอวาโอแดซา ประเทศบราซิล (2007)
 โกโม ประเทศอิตาลี (2016)
# เพลงแผ่นดิน
เพลงแผ่นดิน  หรือ เพลงแผ่นดิน จาก 3 คีตกานต์กวี เป็นสตูดิโออัลบั้มพิเศษที่ออกจำหน่ายในปลายปี พ.ศ. 2547 ในสังกัดวอร์เนอร์ มิวสิก ประเทศไทย จำกัด

อัลบั้มเพลงแผ่นดิน เป็นการร่วมงานกันของกวี และนักดนตรีระดับที่ได้รับการยกย่องว่าเป็น "ปรมาจารย์" ของไทย 3 ท่าน คือ เนาวรัตน์ พงษ์ไพบูลย์, ธนิสร์ ศรีกลิ่นดี และพงษ์เทพ กระโดนชำนาญ

เป็นอัลบั้มที่เกิดจากการที่ทั้ง 3 เมื่อปี พ.ศ. 2528 ได้เดินทางไปร่วมทัวร์คอนเสิร์ตกับวงคาราบาว ที่สหรัฐ ซึ่งที่นั่น เนาวรัตน์ได้จรนาบทกวีออกมา 2 บท ซึ่งต่อมาได้กลายมาเป็นบทเพลงที่มีชื่อเสียง มีผู้นำไปขับร้องหลายคน คือ ทานตะวัน และนางนวล โดยมีพงษ์เทพเป็นผู้ร้องนำให้ และธนิสร์เป็นผู้เรียบเรียงดนตรี

จนกระทั่งถึงในปี พ.ศ. 2547 ธนิสร์จึงได้มีความคิดที่จะนำความทรงจำเหล่านี้ถ่ายทอดออกมาเป็นเสียงเพลงอีกครั้ง โดยบทกวีหลายบทนี้ ได้ถูกรจนาไว้ก่อนหน้านี้ เช่น คนทำทาง ที่ถูกเผยแพร่อย่างกว้างขวางในช่วงเหตุการณ์ 14 ตุลา หรือบางเพลง เช่น ชาวนาฮาเฮ, คนทำนา ใช้ทำนองของเพลงไทยเดิม หรือ เจ้านกกางเขน ใช้ทำนองเพลงพื้นบ้านของภาคใต้ ในขณะที่แทร็กสุดท้าย คือ หยัดอยู่ เป็นบทกวีร่ายโดยตัวเนาวรัตน์เอง ก็ได้เคยร่ายมาก่อนหน้านั้นในคอนเสิร์ต คอนเสิร์ต เมด อิน ไทยแลนด์ ภาค 2546 ของคาราบาว เมื่อกลางปีเดียวกัน

คำโปรย

รายชื่อเพลง

เครดิต
บันทึกเสียง: PMK45 STUDIO

มิกซ์ดาวน์: ศักดิ์ กะ นะ

โปรดิวซ์: อ.ธนิสร์ ศรีกลิ่นดีปกอัลบั้ม เพลงแผ่นดิน
# อิงเว มาล์มสทีน
อิงเว โยฮาน มาล์มสทีน   มีชื่อจริงคือ ลาร์ส โยฮาน อิงเว แลนเนอร์บาก (Lars Johan Yngve Lannerbäck) เกิดวันที่ 30 มิถุนายน ค.ศ. 1963 ที่สต็อกโฮล์ม ประเทศสวีเดน เป็นมือกีตาร์แนวฮาร์ดร็อกที่ได้รับยกย่องว่าผลงานของเขาเป็นการพลิกโฉมการเล่นกีตาร์เฮฟวีเมทัลในทศวรรษ 1980  มีผลงานแต่งเพลงที่ผสมผสานระหว่างดนตรีแนวบารอกกับกอทิกไว้ด้วยกัน ประกอบกับความสามารถเฉพาะตัวในการโซโลกีตาร์อย่างรวดเร็ว ที่เรียกว่า "เชร็ดดิง" (shredding) 

อิงเวเริ่มหัดเล่นดนตรีตั้งแต่อายุ 7 ขวบโดยได้แรงบันดาลใจมาจากการแสดงของจิมิ เฮนดริกซ์ Yngwie Malmsteen - Rockthology#2  โดยระบุไว้ในเว็บไซต์ส่วนตัวว่า "เขาเกิดในวันที่จิมิ เฮนดริกซ์เสียชีวิต"  ต่อมาได้คลั่งไคล้ผลงานดนตรีคลาสสิกของนิกโกเลาะ ปากานีนี ที่มีอิทธิพลต่อผลงานดนตรีของเขา  เขาเริ่มใช้ชื่อ อิงเว มาล์มสทีน ตั้งแต่อายุ 10 ปี โดยแผลงมาจากนามสกุล มาล์มสเทน (Malmsten) นามสกุลเดิมของมารดา
# บรรษัท
บรรษัท  หรือ บริษัท (เป็นคำที่ใช้ในสหรัฐอเมริกา) หมายถึงองคภาวะตามกฎหมาย (legal entity) ที่มีสิทธิและความรับผิดแตกต่างกันระหว่างสมาชิก ซึ่งจัดตั้งภายใต้กฎหมายของรัฐ Definition of a "corporation" from Reference.com บรรษัทมีหลายรูปแบบต่างกันออกไป ส่วนใหญ่เกี่ยวข้องกับการประกอบกิจการธุรกิจ บรรษัทในยุคก่อนก่อตั้งขึ้นโดยกฎบัตร (เช่นพระราชบัญญัติหรือรัฐบัญญัติผ่านทางรัฐสภาหรือสภานิติบัญญัติ) ปัจจุบันนี้บรรษัทใหม่สามารถก่อตั้งขึ้นได้โดยการจดทะเบียนตามที่กฎหมายกำหนด
# เลกาโปรปรีมาดีวีซีโอเน
เลกาโปรปรีมาดีวีซีโอเน  หรือดิวิชั่น 2 เป็นลีกฟุตบอลของอิตาลี ก่อตั้งขึ้นเมื่อปี 1935
# ร็อคแอนด์ซ็อคคอนเนคชั่น
ร็อคแอนด์ซ็อคคอนเนคชั่น (The Rock 'n' Sock Connection) เป็นอดีตคู่แท็กทีมจากWWFและWWE ซึ่งสมาชิกของคู่แท็กทีมนี้คือเดอะร็อกและแมนไคนด์ โดยคู่นี้ได้แชมป์แท็กทีมถึง 3 สมัย

ผลงาน
 '''World Wrestling Federation
 WWF Tag Team Championship (3 times)
# บริษัท
thumb|อาคารสำนักงานของบริษัทโนเกียในเมืองตัมเปเร ประเทศฟินแลนด์

บริษัท  หมายถึงองค์กรธุรกิจชนิดหนึ่ง เป็นการรวมกลุ่มหรือการรวบรวมปัจเจกบุคคลและ/หรือบริษัทอื่น ผู้ซึ่งเป็นหุ้นส่วนร่วมลงทุนก่อตั้งบริษัท บุคคลกลุ่มนี้มีความมุ่งประสงค์หรือจุดสนใจร่วมกัน และมีจุดมุ่งหมายเพื่อแสวงหาผลกำไร การรวมกลุ่มเช่นนี้สามารถกระทำได้ภายใต้กฎหมาย และตัวบริษัทเองนั้นก็จะถือว่าเป็นนิติบุคคล (legal person) ชื่อของบริษัทก็จะถูกตั้งขึ้นเพื่อใช้อ้างอิงแทนกลุ่มบุคคลเหล่านั้น
# ไรอัน เทย์เลอร์
ไรอัน เทย์เลอร์  อาจหมายถึง

 ไรอัน เทย์เลอร์ (อเมริกันฟุตบอล), 
 ไรอัน เทย์เลอร์ (นักฟุตบอลเกิดปี พ.ศ. 2527), เล่นให้กับนิวคาสเซิลยูไนเต็ด 
 ไรอัน เทย์เลอร์ (นักมวยปล้ำ) 
 ไรอัน เทย์เลอร์ (นักฟุตบอลเกิดปี พ.ศ. 2530), เล่นให้กับบริสตอลซิตี 
 ไรอัน เทย์เลอร์ (นายแบบ), นายแบบชาวแคนาดา
# ไรอัน เทย์เลอร์ (นักฟุตบอลเกิดปี พ.ศ. 2527)
ไรอัน แอนโธนี เดวิด เทย์เลอร์  เกิดเมื่อวันที่ 19 สิงหาคม ค.ศ. 1984 นักฟุตบอลชาวอังกฤษ เล่นในตำแหน่งกองกลาง ให้กับสโมสรฟุตบอลนิวคาสเซิล ยูไนเต็ด ในพรีเมียร์ลีก เขาสามารถเล่นได้หลายตำแหน่ง เช่น ปีกซ้าย,กองหลัง เมื่อเพื่อนของเขาเจ็บ เทย์เลอร์เป็นนักฟุตบอลของนิวคาสเซิลคนหนึ่งที่สามารถทำประตูได้ดีจากการยิง ฟรีคิกระยะไกล จึงเป็นที่ชื่นชมของ อลัน พาร์ดิว ผู้จัดการทีมของเขา
# เจเรมี ลิน
เจเรมี ลิน  เกิดเมื่อวันที่ 23 สิงหาคม ค.ศ. 1988 เป็นนักบาสเกตบอลอาชีพชาวอเมริกัน เล่นอยู่กับทีมนิวยอร์ก นิกส์ ในเอ็นบีเอ ลินถือเป็นหนึ่งในไม่กี่คนในประวัติศาสตร์เอ็นบีเอที่เป็นชาวอเมริกันเชื้อสายเอเชีย และเป็นชาวอเมริกันคนแรกที่เล่นในลีกที่มีเชื้อสายจีนหรือไต้หวัน เขาศึกษาที่มหาวิทยาลัยฮาเวิร์ด คณะเศรษฐศาสตร์
# โบแนเรอ
โบแนเรอ (,)Mangold, Max. Duden – Das Aussprachewörterbuch. In: Der Duden in zwölf Bänden, Band 6. 7. Auflage. Berlin: Dudenverlag; Mannheim : Institut für Deutsche Sprache, 2015, Seite 242.  หรือ บูเนย์รู (ปาเปียเมนตู: ,) เป็นเทศบาลรูปแบบพิเศษของประเทศเนเธอร์แลนด์  เมื่อรวมเกาะนี้กับเกาะอารูบาและกือราเซา เรียกว่าหมู่เกาะเอบีซีแห่งหมู่เกาะลีเวิร์ดแอนทิลลีส

โบแนเรอเคยเป็นส่วนหนึ่งของเนเธอร์แลนด์แอนทิลลีส จนกระทั่งเนเธอร์แลนด์แอนทิลลีสถูกยุบเมื่อวันที่ 10 ตุลาคม ค.ศ. 2010 จึงแยกออกมาเป็นเทศบาลพิเศษของประเทศเนเธอร์แลนด์
# ลีกภูมิภาค ดิวิชั่น 2 ภาคตะวันออกเฉียงเหนือ 2555
ลีกภูมิภาค ภาคตะวันออกเฉียงเหนือ ฤดูกาล 2555 เป็นการแข่งขันของฟุตบอลลีกภูมิภาค ดิวิชั่น 2 ในส่วนของสโมสรที่อยู่ในภาคตะวันออกเฉียงเหนือ ประจำปี 2555 ฤดูกาลนี้มีสโมสรเข้าร่วมทั้งหมด 16 สโมสร จาก 16 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป

 สโมสร 
 กาฬสินธุ์
 มุกดาหาร ซิตี้
 ศรีสะเกษ ยูไนเต็ด
 หนองบัวลำภู นครพนม
 ยโสธร ยูไนเต็ด
 สกลนคร
 อำนาจ ทาวน์ มหาสารคาม ยูไนเต็ด
 ร้อยเอ็ด ยูไนเต็ด
 สุรินทร์
 อุดรธานี มาแชร์ ชัยภูมิ
 เลย ซิตี้
 หนองคาย
 อุบลราชธานี

 ตารางคะแนน 
แก้ไขล่าสุด วันอาทิตย์ที่ 27 พฤษภาคม พ.ศ. 2555
 อันดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  อุดรธานี 14  8  6  0  18  9  +9  30 2  ร้อยเอ็ด ยูไนเต็ด 13  8  4  1  23  9  +14  28 3  มหาสารคาม ยูไนเต็ด 13  8  3  2  22  10  +12  27 4  ศรีสะเกษ ยูไนเต็ด 14  8  2  4  32  21  +11  26 5  นครพนม 14  7  4  3  27  18  +9  25 6  เลย ซิตี้ 14  6  6  2  18  11  +7  24 7  ยโสธร ยูไนเต็ด 14  6  4  4  15  6  +9  22 8  หนองคาย 14  5  4  5  17  13  +4  19 9  อำนาจ ทาวน์ 14  5  2  7  14  20  -6  17 10  มาแชร์ ชัยภูมิ 13  2  7  4  16  16  0  13 11  หนองบัวลำภู 12  2  6  4  17  22  -5  12 12  มุกดาหาร ซิตี้ 14  3  3  8  10  21  -11  12 13  สุรินทร์ 14  3  3  8  17  29  -12  12 14  กาฬสินธุ์ 14  2  5  7  15  22  -7  11 15  อุบลราชธานี 13  1  7  5  13  18  -5  10 16  สกลนคร 14  1  2  11  14  43  -29  5

 ผลการแข่งขัน 
 12345678910111213141516'''1. กาฬสินธุ์ 1-2    0-0        3-0  2. นครพนม  1-1      3-1    3-3   3. มหาสารคาม ยูไนเต็ด    1-0   1-1  4-0     0-1 4. มาแชร์ ชัยภูมิ1-1     0-1  0-1   1-1     5. มุกดาหาร ซิตี้0-1      0-1         1-26. ยโสธร ยูไนเต็ด          0-1  4-0 2-0  7. ร้อยเอ็ด ยูไนเต็ด 0-2    1-0      2-1  1-0  8. เลย ซิตี้2-0     1-0 1-1         9. ศรีสะเกษ ยูไนเต็ด   0-2 4-0     2-1     1-1 10. สกลนคร      1-7        1-3 1-111. สุรินทร์1-0    0-1   1-1        12. หนองคาย   0-0     0-1 4-1      13. หนองบัวลำภู  1-0  0-0   2-2  3-1 2-0     14. อำนาจ ทาวน์  1-1        3-1  1-0   15. อุดรธานี 2-1  2-2        1-0    1-016. อุบลราชธานี 0-2       1-2   1-2  1-1
# หลุมพลังงาน
หลุมพลังงาน  คือบริเวณหนึ่งที่ล้อมรอบด้วยระดับพลังงานศักย์ต่ำสุดในย่านนั้น พลังงานที่ติดอยู่ในหลุมพลังงานจะไม่สามารถแปลงไปเป็นพลังงานในรูปแบบอื่นได้ (เช่น พลังงานจลน์ ในกรณีของหลุมพลังงานความโน้มถ่วง) เนื่องจากมันถูกกักเอาไว้ในขอบเขตหลุมพลังงานต่ำสุดในย่านนั้น ดังนั้นวัตถุจึงไม่สามารถข้ามผ่านระดับพลังงานต่ำสุดได้ดังที่เป็นไปตามธรรมชาติของเอนโทรปี
# กัวยากิล
กัวยากิล (,) หรือชื่ออย่างเป็นทางการคือ ซานเตียโกเดกัวยากิล  เป็นเมืองที่ใหญ่ที่สุดและมีประชากรมากที่สุดของประเทศเอกวาดอร์ มีประชากรราว 2.2 ล้านคน และเกือบ 2.9 ล้านคนในเขตมหานคร เป็นเมืองหลักของจังหวัดกัวยัส ตั้งอยู่ทางตะวันตกเฉียงใต้ของประเทศ

กัวยากิลตั้งอยู่ฝั่งตะวันตกของแม่น้ำกัวยัสที่ไหลลงมหาสมุทรแปซิฟิกที่อ่าวกัวยากิล อันเนื่องจากสถานที่ตั้งทำให้เมืองเป็นศูนย์กลางธุรกิจและอุตสาหกรรมต่าง ๆ ของประเทศเอกวาดอร์
# กฎสัดส่วนพหุคูณ
ในทางเคมี กฎสัดส่วนพหุคูณ  เป็นกฎพื้นฐานของปริมาณสารสัมพันธ์ บางครั้งเรียกว่ากฎของดาลตัน ตามชื่อของจอห์น ดาลตันผู้ตั้งกฎดังกล่าว

กฎสัดส่วนพหุคูณกล่าวว่า ถ้าธาตุสองชนิดสามารถรวมกันได้เป็นสารประกอบมากกว่าหนึ่งอย่าง กำหนดให้มวลของธาตุชนิดแรกคงที่ อัตราส่วนระหว่างมวลของธาตุชนิดที่สองในสารประกอบแต่ละชนิดที่ว่านั้นจะเป็นเลขจำนวนเต็มน้อยๆ เช่น สารประกอบออกไซด์ของคาร์บอน สองชนิด CO และ CO2 กำหนดให้คาร์บอนมีปริมาณ 100 กรัม ในสารประกอบทั้งสอง ในคาร์บอนมอนอกไซด์ (CO) มีออกซิเจน 133 กรัม ส่วนในคาร์บอนไดออกไซด์ (CO2) มีออกซิเจน 266 กรัม อัตราส่วนระหว่างมวลออกซิเจนในสารประกอบทั้งสอง คือ 266:133 ≈ 2:1 เป็นสัดส่วนระหว่างจำนวนเต็มน้อยๆ ตามกฎ
# เลขโคออร์ดิเนชัน
ในวิชาเคมีและผลิกศาสตร์ เลขโคออร์ดิเนชัน  ของอะตอมศูนย์กลางในโมเลกุลหรือในผลึกหนึ่ง หมายถึง จำนวนของอะตอมเพื่อนบ้านที่อยู่ใกล้ชิดอะตอมนั้นที่สุด  วิธีการหาเลขโคออร์ดิเนชันสำหรับโมเลกุลและสำหรับผลึกไม่เหมือนกันเสียทีเดียว

ในทางเคมี สิ่งที่พิจารณาคือพันธะเคมีเป็นหลัก เลขโคออร์ดิเนชันของอะตอมหนึ่งได้จากการนับจำนวนอะตอมอื่นที่ตัวมันยึดเหนี่ยวอยู่ (ไม่ว่าจะยึดด้วยพันธะเดี่ยว พันธะคู่ หรือพันธะสาม ก็นับแต่จำนวนอะตอมเท่านั้น) เช่น [Cr(NH3)2Cl2Br2]1- มี Cr3+ ที่อยู่ตรงกลางมีเลขโคออร์ดิเนชันเป็น 6